Deg yixef wis sin, newwi-d awal γef yiferdisen n tmellaɣt seg tama n tutlayt deg yiḍrisen n S. CHABI. Nessaweḍ ɣer waṭas n yigemmaḍ i aɣ-d-yesbegnen amek tebna tutlayt n yiḍrisen-agi. Nufa-d, ameskar issemres awalen imerḍilen ladɣa si tutlayt tafrensist maca yesseɛwej-iten, imi ur ten-id-yessenṭaq ara s talɣa nsen taḥeqqanit. Ayagi iwakken ad d-yeslal aferdis-nni n tmellaɣt deg yiḍrisen-is. Syin akkin, yessemres allus n wawalen anda nufa yessṭṭuqet anaw-agi deg tesrit.Ma d urar s wawalen, nufa belli ur yeṭṭuqet ara deg yiḍrisen-is ama di tmedyazt, ama di tesrit.